Diari Oficial de la Generalitat Valenciana


Sumari del DOGV 6928, del 21-12-2012 (2012/11790)

RESOLUCIÓ de 18 de desembre de 2012, de la Direcció General d'Innovació, Ordenació i Política Lingüística, per la qual es resol la convocatòria d'ajudes econòmiques destinades als centres de titularitat privada concertats autoritzats per al desenrotllament de contractes programa per l'Administració educativa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6928

Data del DOGV
:   21-12-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/11549


Data del document
:   18-12-2012

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 18 de desembre de 2012, de la Direcció General d'Innovació, Ordenació i Política Lingüística, per la qual es resol la convocatòria d'ajudes econòmiques destinades als centres de titularitat privada concertats autoritzats per al desenrotllament de contractes programa per l'Administració educativa. [2012/11330]  
Per Orde 68/2012, de 9 de novembre, de la Conselleria d'Educació, Formació i Ocupació, es van convocar ajudes econòmiques destinades als centres de titularitat privada concertats autoritzats per al desenrotllament de contractes programa per l'Administració educativa.  
En la base sèptima de l'annex I d'esta orde s'establix que el Servici de Programes i Estudis, com a òrgan instructor, elevarà al titular de la Direcció General d'Innovació, Ordenació i Qualitat Educativa la relació de centres als quals se'ls concedix ajudes econòmiques amb especificació del seu import, segons la proposta de la comissió designada a este efecte. Així mateix es determina que la resolució de la convocatòria es publique en el Diari Oficial de la Comunitat Valenciana.   
  
En l'exercici de les facultats delegades per la consellera d'Educació, Formació i Ocupació en la disposició final primera de l'Orde 68/2012 i en virtut de les competències que li atribuïx el Decret 103/2012, de 22 de juny, del Consell, pel qual es modifica el Decret 98/2011, de 26 d'agost, del Consell, pel qual es va aprovar el Reglament Orgànic i Funcional de la Conselleria d'Educació, Formació i Ocupació, vista la proposta del Servici de Programes i Estudis, esta Direcció General d'Innovació, Ordenació i Política Lingüística resol:  
  
  
Primer. Concessió de les subvencions  
Aprovar la concessió de subvencions als centres de titularitat privada concertats autoritzats per al desenrotllament de contractes programa per l'Administració educativa, amb els imports indicats, que es detallen en l'annex I.  
  
Segon. Pagament de les ajudes   
1. El pagament de les ajudes quedarà condicionat al compliment de les obligacions i a la justificació, per part dels beneficiaris.   
2. El termini per a la justificació d'estes ajudes finalitzarà dos dies després de la publicació d'esta resolució en el Diari Oficial de la Comunitat Valenciana.  
  
Tercer. Finançament   
El pagament de les ajudes anirà a càrrec del capítol IV, línia de subvenció T7857 de la secció, servici i programa 37.87.66.416.28 del Pressupost de la Generalitat per al 2012, per un import màxim de 99.467 euros, i de l'aplicació pressupostària 37.82.026Z.762 corresponent a l'aportació del Ministeri d'Educació, Cultura i Esport.  
  
  
Sext. Producció d'efectes  
La present resolució produirà efectes l'endemà de la seua firma.  
  
Contra la present resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Educació i Formació en el termini d'un mes a comptar de l'endemà de la seua firma. Tot això de conformitat amb el que disposen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
  
València, 18 de desembre de 2012.- La directora general d'Innovació, Ordenació i Política Lingüística: Beatriz Gascó Enríquez.ANNEX I / ANEXO I  
  
Ajudes econòmiques concedides a centres de titularitat privada concertats autoritzats per al desenrotllament de contractes programa /   
Ayudas económicas concedidas a centros de titularidad privada concertados autorizados para el desarrollo de contratos programa  
  
